open-index/open-wikipedia-markdown huggingface dataset:
בנגט גוסטפסון

**סטן בנגט גוסטף גוסטפסון** (בשוודית: **Sten Bengt Gustaf Gustafsson**; 2 בדצמבר 1933 - 15 במרץ 2019) היה גנרל שוודי אשר היה המפקד העליון (מקביל לרמטכ"ל) השביעי של צבא שוודיה.

## ביוגרפיה
גוסטפסון נולד בהסטוודה ב-2 בדצמבר 1933. הוא סיים את לימודיו ב-1950 ועבד זמן קצר בתחנת דלק. לאחר מכן עבד בסוכנות לביטוח סוציאל ועבר קורסים במתמטיקה מעשית, אווירודינמיקה, אווירונאוטיקה, מנועי מטוסים וחומרים. הוא קיבל רישיון טיס, אולם לא נהנה מהטיסה. ב-1955 הוא התגייס לצבא שוודיה ולמד במכללת הסגל המלכותית. ב-1961 הוא הועלה לדרגת לויטננט. ב-1966 הוא החל ללמוד באקדמיה הצבאית המלכותית, ושנה לאחר מכן קודם לדרגת האופטמן. בין 1971–1982 הוא למד במכללה הלאומית להגנה. ב-1972 הוא הועלה לדרגת מאיור, וב-1974 הועלה לדרגת אוברסט-לויטננט. ב-1979 הוא מונה למפקד גדוד ברגימנט אלבסבורג. ב-1981 הועלה לדרגת אוברסט ומונה למפקד רגימנט ההנדסה ה-1. ב-1982 הוא מונה למזכיר במשרד ההגנה. ב-1984 הוא הועלה ישירות לדרגת גנרל-לויטננט, כאשר הוא מדלג על דרגת גנרל-מיור, ומונה למפקד המחוז הצבאי נורלנד. ב-30 בספטמבר 1986 הוא הועלה לדרגת גנרל ומונה למפקד העליון (מקביל לרמטכ"ל) של הצבא. ב-30 בספטמבר 1994 הוא סיים את תפקידו ופרש מהצבא.

הוא נפטר בסטוקהולם ב-15 במרץ 2019.

## קישורים חיצוניים

* בנגט גוסטפסון

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:שוודים שנולדו ב-1933
קטגוריה:שוודים שנפטרו ב-2019
סיפור קצר (שיר)

"**סיפור קצר**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור ב-14 ביולי 2002 חברות התקליטים דנה מיוזיק ו-IMP רקורדס, כסינגל המוביל מתוך אלבום האולפן השביעי שלה, החלום האפשרי (2002). הוא גם נכלל במארז התקליטורים, אוסף הסינגלים (2003).

## על השיר
"סיפור קצר" יצא לאור כסינגל בספטמבר 2002. זהו שיר דאנס משנות ה-80 של המאה ה-20. לפני גרסתה, הוקלט "סיפור קצר" פעמיים בשנות ה-90 של המאה ה-20 על ידי דפנה ארמוני (בשם "בין הצדפים" ללחנו של אביב גפן עבור אלבום האולפן השני שלה, אשה אחת פחות, שפורסם ב-1992) ומיטל טרבלסי (ללחנו של אלון אולארצ'יק עבור אלבום הבכורה שלה, נשאר לי שיר, שפורסם ב-1998). "סיפור קצר" הופק על ידי אלי אברמוב, והוקלט באולפני אולטראסאונד בתל אביב.

בשיר מקוננת המבצעת על בחור שאהבה לתקופה מסוימת, "בין הצדפים בחוף אותך מצאתי; ואותך איבדתי".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי אלי אברמוב
קטגוריה:שירים שהופקו על ידי אלי אברמוב
קטגוריה:שירים על חופים
קטגוריה:שירים על כאב לב
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
שלמה חממי

**שלמה חממי** (נולד ב-5 בספטמבר 1948) הוא מתופף ישראלי. בין השאר, היה המתופף של להקת "גזוז" ושל ההרכב "גברת תפוח", להקת הליווי של שלמה ארצי בראשית הקריירה שלו.

## ביוגרפיה
חממי נולד בתל אביב וגדל בהרצליה. בילדותו לא למד תופים אצל מורה אלא באופן עצמאי. נהג להתאמן כשהוא מחקה את אלילי נעוריו, ובייחוד רינגו סטאר - מתופף הביטלס.

את שירות הצבאי עשה בלהקת חיל התותחנים, והוא הופיע עמה בשתי תוכניות: "פגז ראשון" ו"לה בומבה". מתוכנית "לה בומבה" זכור בעיקר השיר "פרחים בקנה", בו ניגן בתופים. בשיר זה, ובכל האלבום, ולפי הוראתו של המעבד בני נגרי, פיתח חממי בעצמו את המקצבים הייחודיים בשיר, שכללו מעברים מהירים ואינטנסיביים.

לאחר השחרור מהצבא, ניגן במועדון לילה "זורבה" (לימים "נובמבר"). ליווה בין השאר את שובבי ציון – חנן יובל, קובי אשרת וקובי רכט.

מיכאל תפוח, המפיק של שלמה ארצי, פנה לחממי להשתתף בערב יחיד של שלמה ארצי, שהיה כבר זמר מוכר מאוד באותה תקופה.

בשנת 1973 קבוצת נגנים איתם ניגן שכללה את דדי שלזינגר בגיטרה, אצ'י שטרו בבס, ויאיר שרגאי בגיטרה, הייתה ללהקת "גברת תפוח", להקת הליווי של שלמה ארצי. חממי היה המתופף של שלמה ארצי עוד לפני כן בחלק משיריו בתקליטיו הראשונים, כולל "שלמה ארצי" (המכונה גם "האלבום הראשון"), "על אנשים", "פתאום אחר ימים רבים", "אומרים ישנה ארץ", "לכל החברים מהמסע מים אל ים", "משחקי 26", ועד "גבר הולך לאיבוד". בין השירים המפורסמים בהם תופף נמנים "פתאום עכשו פתאום היום" (המוכר גם כ"אהבתיה") בגרסה של התקליט הראשון (לא גרסת הפסטיבל), "בשל תפוח", "את ואני", "יופיה אינו ידוע", "נעשה חיים משוגעים", "ברוך ג'מילי" וכל שירי האלבום "גבר הולך לאיבוד".

ב-1973 ו-1974, במהלך מלחמת יום הכיפורים, הרבה להופיע עם שלמה ארצי ולהקת "גברת תפוח" בפני חיילים. במקביל, ניגן בהקלטות עם אמנים רבים, ביניהם יגאל בשן ("מה נשתנה?"), יזהר כהן ("אשליות" באנגלית), רותי נבון ("בין האצבעות"), אבנר גדסי ("נפרדנו כך"), חנן יובל, נורית גלרון.

בשנת 1978 הצטרף כמתופף ללהקת גזוז. הלהקה, שחיפשה מתופף במשך תקופה ארוכה, כבר הקליטה 5 שירים ללא מתופף קבוע, ואף שקלה להביא מתופף מחוץ לישראל. בין השירים המפורסמים בהם ניגן נכללים "רוני", "מילים יפות", "חללית", "תה עושה סחרחורת", "ציפי פרימו", ו"רק עם אופנוע". בהופעות הוא ניגן עם הלהקה את כל השירים.

ב-1980 הצטרף ללהקת "סתיו", שהובלה על ידי גרי אקשטיין, עם יאיר שרגאי בגיטרות, מוטי דיכנה בבס ודריו מלכי בקלידים.

ניגן עם אריק סיני בהופעות (איתו הקליט איתו קודם לכן שירים של שלמה, כגון שיר פרידה (בו ניגן תופים וקונגאס).

היה חבר בהרכב שנקרא "שפה משותפת", שכלל גם את מוטי דיכנה, אילן וירצברג ושפי ישי. "שפה משותפת" הופיעה בעיקר עם שירים מקוריים ועיבודים ללהיטים מוכרים משנות ה-60.

ב-1984 הצטרף למוטי דיכנה וליואל לרנר בהרכב "הסיקסטיז", שהופיעה עם גרסאות כיסוי של שירים מוכרים משנות השישים. בשנת 1990 הקליטה הלהקה את תקליטה היחיד. בהמשך שנות ה-90, אחרי 15 שנה, פרש חממי מהלהקה.

משנת 2000, מתמקד חממי בהוראת תופים, אותה הוא עושה במסגרות שונות ברחבי הארץ.

## קישורים חיצוניים
* 

## הערות שוליים

קטגוריה:מתופפים ישראלים
קטגוריה:שלמה ארצי
קטגוריה:חברי להקת חיל התותחנים
קטגוריה:חברי להקת גזוז
קטגוריה:זוכי פסטיבל הזמר והפזמון
קטגוריה:ישראלים שנולדו ב-1948
תחלום

"**תחלום**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור ב-8 באוגוסט 2002 חברות התקליטים דנה מיוזיק ו-IMP רקורדס, כסינגל השני מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## רקע
"תחלום" יצא לאור כסינגל בספטמבר 2002, תקופה קצרה מאוד לאחר "סיפור קצר". הוא מדבר על עולם החלומות ועל היכולת של בני האדם לפתח מציאות ורסטלית ומשתנה בעולם זה. זהו השיר האחרון שנכתב לאינטרנשיונל על ידי אהוד מנור קדם למותו ב-12 באפריל 2005. בכתבה שפורסמה בוואלה! נכתב כי: .

אינטרנשיונל אמרה על השיר כי הוא עוסק בפרידה מאדם אהוב עקב מוות. זהו בעצם ניסיון הרגעה וההבטחה של החי אל המת כי פניו מועדות לעולם שכולו טוב, עולם החלומות השמימי.  – אמרה.

השיר הוקלט גם בגרסה באנגלית תחת השם "Dream on, Dream".

## וידאו קליפ
בסמוך לצאת האלבום התראיינה אינטרנשיונל בתוכנית בערוץ הראשון, וכחלק ממנו הצטלמה במועדון ה-Dome ושרה חלקים שונים מ"תחלום". בשנת 2014 התפרסם בערוץ היוטיוב סרטון הממזג את החלקים השונים, שהיוו יחד וידאו קליפ לשיר.

## הצלחה מסחרית
"תחלום" זכה לשבחים רבים מפי מבקרי המוזיקה העכשווית, והוא נחשב לאחד מהשירים הזכורים ביותר באלבום החלום האפשרי. עם זאת, בתחנות הרדיו הושמע מעט, והגיע למקום העשירי בלבד במצעד של רדיו אמצע הדרך.

בביקורת על האלבום באתר המוזיקה *Fresh* נכתב כי: . בביקורת על מארז התקליטורים, אוסף הסינגלים, שנכתבה במעריב נטען כי .

אינטרנשיונל תכננה לבצע חידוש לשיר כחלק מהאלבום הכל זה לטובה, אך זה לבסוף בוטל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי זיו גולנד
קטגוריה:שירים שהופקו על ידי זיו גולנד
קטגוריה:שירים על חלומות
קטגוריה:שירים על מוות
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
מכת חום (איי לה דיר לה דה דה)

"**מכת חום (איי לה דיר לה דה דה)**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בספטמבר 2002 חברות התקליטים דנה מיוזיק ו-IMP רקורדס כסינגל השלישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## רקע
"מכת חום (איי לה דיר לה דה דה)" הוא גרסת כיסוי הומוריסטית ללהיט "Darla dirladada" של הזמרת האיטלקייה-צרפתייה דלידה, והוא אף דוגם חלקים ממנו. את מילותיו העבריות חיברו אינטרנשיונל וחיים צינוביץ', שהפיק אותו לצד תומר בירן. "מכת חום (איי לה דיר לה דה דה)" הוא בעל מקצב מזרחי ומילים פרובוקטיביות, שמדגימות את האופי של אינטרנשיונל כאמנית. מילותיו עוסקות סביב מערכת יחסים שהזמרת מקיימת עם גבר נשוי בלא ידיעת אשתו. היא מאיימת עליו שתגלה את מעשיו לבת-זוגו במידה שלא יקנה לה מתנות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דנה אינטרנשיונל
קטגוריה:שירים שנכתבו על ידי חיים צינוביץ'
קטגוריה:שירים שהולחנו על ידי בוריס ברגמן
קטגוריה:שירים שהולחנו על ידי פלביצ'יני
קטגוריה:שירים שהולחנו על ידי פנדליס גיניס
קטגוריה:שירים שהופקו על ידי חיים צינוביץ'
קטגוריה:שירים שהופקו על ידי תומר בירן
קטגוריה:שירים על בגידה: זוגיות
קטגוריה:שירים על הקיץ
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
כחול-זים

**כחול-זים** (שם מדעי: *Lepomis macrochirus*) הוא מין של דג טורף ממשפחת החמנוניים. הוא חי בנחלים, נהרות, אגמים, בריכות וביצות בארצות הברית שממזרח להרי הרוקי. תפוצתם היא לרוב במזרח ארצות הברית שבין וירג'יניה לפלורידה ומערבה עד לטקסס וצפון מקסיקו. מין זה גם הופץ לאורך צפון אמריקה, אירופה, דרום אפריקה, זימבבואה, יפן, דרום אמריקה וכמה מדינות באוקיאניה.

לדג זה גוני ירוק בהיר-צהבהב המורכב מכרומטופורים על קשקשיו, המשתנה מעט בין האוכלוסיות אך מכיל פסים אנכיים בצבע זית כהה והבטן כתומה עד צהובה. הדג בעל אזור אוזן או זימים כחולים, מהם קיבל את שמו. דג זה יכול להגיע לאורך של 30 ס"מ ולמשקל של 2 ק"ג, אם כי נתפס גם דג במשקל 4 ק"ג.

כחול-הזים הוא דג השוכן במים מתוקים רדודים יחסית, בהם הוא יכול להימצא בין צמחי מים שונים ולהתחבא מטורפים. הוא ניזון בדרך ליקוט עם לסתותיו הרחבות ממגוון מזונות הכוללים בעיקר דגים קטנים יותר וחרקי מים. בתורם הם מהווים מזון חשוב למגוון אוכלי דגים שונים כמו אנפות, נחשוניים, סלמוניים, זאבי נהרות, פרקיים גדולים, צבים נשכניים, שלדגיים, עיטמים ולוטרות. הוא נטרף אפילו בידי חמנוניים גדולים יותר.

כחולי-זים הם גם דגי מאכל פופולרים ונפוצים הנידוגים לאורך בריכות רבות. למרות זאת אוכלוסייתם גבוהה והם אינם בסכנה בטבע.

## קישורים חיצוניים

* 

## הערות שוליים

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:חמנוניים
קטגוריה:ארצות הברית: דגי מים מתוקים
בזית פסיפית

**בזית פסיפית** (שם מדעי: *Aviceda subcristata*), היא מין של עוף דורס מהסוג בזית החי בטבע במזרח אינדונזיה, איי שלמה, מזרח טימור, גינאה החדשה ובאוסטרליה.

## תיאור
הבזית היא דורס דומה מעט לקוקייה המגיע לאורך של 35-46 ס"מ בקירוב, מוטת כנפיים של 80-105 ס"מ, זנב באורך 19-23 ס"מ ומשקל של 260–450 גרם, כאשר הנקבות כבדות מעט יותר מהזכרים. הפרטים מהאזורים המערביים והקיצוניים ממזרח של תפוצתו קטנים בהרבה מאלה שיותר במרכז. צבעה ברובו אפור עם חזה מסורטט בחום-לבן וכנפיים חומות כשהראש מעט יותר כהה, בעל ציצה חומה מזדקרת מאחורי הראש, העיניים צהובות עזות והמקור שחור ומעוקל.

תפוצתה היא לאורך חורשים טבעיים, יערות לחים ויבשים, סוואנות יבשות ולגדות גופי מים מתוקים, כמו ביצות, נחלים ונהרות רדודים. רק לעיתים רחוקות היא נמצאת מעל גובה 1,300 מטרים מפני הים והיא נדירה גם בקרבת חופים.

הבזית היא אוכלת כל הניזונה בעיקר מחרקים, צפרדעים שוכנות עצים, לטאות, נחשים ועופות וכן היא מגוונת באכילת פירות, מנהג נדיר אצל דורסים.

הבזיות מקננות בקנים על עצים, בהם הנקבה מטילה 1 עד 4 ביצים עליהם שומרים שני ההורים. הדגירה לוקחת כ-29 ימים והקינון כ-35 ימים. לעיתים חלק מהגוזלים הורגים את אחיהם ואף אוכלים אותם, מבלי שהוריהם מונעים זאת מהם.

### תת-מינים
ישנם 13 תת-מינים של הבזית:
* A. s. bismarckii
* A. s. coultasi
* A. s. gurneyi
* A. s. megala
* A. s. obscura
* A. s. pallida
* A. s. reinwardtii
* A. s. rufa
* A. s. stenozona
* A. s. stresemani
* A. s. subcristata
* A. s. timorlaoensis
* A. s. waigeuensis

## קישורים חיצוניים

## הערות שוליים

קטגוריה:טקסונים שתוארו בידי ג'ון גולד
קטגוריה:בעלי חיים שתוארו ב-1821
קטגוריה:איות
קטגוריה:אוסטרליה: עופות
קטגוריה:פפואה גינאה החדשה: עופות
מנגבי טאנה

**מנגבי טאנה** (שם מדעי:  *Cercocebus galeritus*) הוא מין של פרימט מהסוג מנגבי האנדמי ליערות שמדרום לנהר טאנה שבקניה. לא כל החוקרים מכירים במין נדיר זה וחלק מייחסים אותו למין הקרוב מנגבי סנג'ה (*Cercocebus sanjei*).

## מאפיינים
מנגבי זה הוא פרימט בינוני בעל זנב ארוך חצי-לופתני באורך של 40 עד 76 ס"מ והוא בעל פרווה חומה-צהובה כשהראש עוטה רעמת פרווה ארוכה וכהה. הפנים כהות אך בעלות עפעפיים לבנים, בהירים יותר מקרוביו לסוג. הוא בעל לסתות עבות המותאמות לפיצוח אגוזים בעוצמה חזקה. הזכרים גדולים יותר מהנקבות כשאורך הזכרים כ-49 עד 63 ס"מ ומשקלם 9.6 עד 10.2 ק"ג. אורך הנקבות 44 עד 53 ס"מ ומשקלן 5.3 עד 5.5 ק"ג בקירוב.

הקוף הוא שוכן קרקע או עצים והוא פעיל יום החי בקבוצות של בין 1 ל--36 פרטים, ולעיתים נדירות נראה בקבוצות של 50 עד 60 פרטים. המנגבי הוא אוכל כל המתבסס על פירות ואגוזים.

המנגבי הוא שוכן יערות קטנים במזרח קניה סמוך לנהרות ולצידו חיים באזור עוד מספר פרימטים. הקוף מצוי בסכנת הכחדה עקב בירוא היערות בהם חי וחלקם גם ניצודים בידי חקלאים לאחר שהם גורמים לנזקים. כיום זהו מין מוגן שאוכלוסייתו העולמית מונה בין 1,000 ל-1,300 פרטים בוגרים.

## קישורים חיצוניים

## הערות שוליים

קטגוריה:טקסונים שתוארו בידי וילהלם פטרס
קטגוריה:בעלי חיים שתוארו ב-1879
קטגוריה:גנונים
קטגוריה:קניה: יונקים
טנרק גדול-אוזן

**טנרק גדול-אוזן** (שם מדעי: *Geogale aurita*) הוא מין של יונק ממשפחת הטנרקיים, האנדמי לאי מדגסקר והוא המין היחיד בסוגו ובתת-משפחתו. המין מצוי בכמה יערות ושיחיות בדרום-מדגסקר ומזרחה.

## תיאור
הטנרק דומה במראהו לחדף והוא קטן יחסית לקרובי משפחתו, כשהוא מגיע לאורך 60 עד 75 מ"מ, עם זנב באורך חצי מהגוף והמשקל 5 עד 8 גרם בקירוב. 

יונק זה בעל פרווה קצרה וחומה-אפורה ולעיתים גם חומה אדמדמה, זנב שעיר וארוך ואוזניים בולטות וגדולות, מהם קיבל את שמו. הבטן בהירה והכפות ורודות. בניגוד לשאר הטנרקיים למין זה ישנם 34 שיניים במקום 36 והוא ייחודי בכך שהנקבות מתייחמות תוך כדי ההמלטה, מה שמאפשר להם להזדווג לפני גמילת הגורים.

טרפו העיקרי של הטנרק הוא חרקים שונים ובעיקר טרמיטים, אותם הוא מאתר באמצעות קולם. הוא עצמו עלול להיטרף בידי נחשים, נמייה צרת-פסים וכמה דורסי לילה. הטנרק ייחודי בכך שטמפרטורת הגוף שלו משתנה מעט עם הסביבה הסובבת, אם כי נקבות הרות ומניקות עשויות לשמור על טמפרטורה יציבה יותר וגבוהה.

בעבר סברו שהטנרק מצוי בירידה בטבע, אך נראה כיום שלמרות שהוא מעט נפגע מכריתת יערות, אם כי הוא מסוגל להסתדר גם בשטחי ערבות עשב, כך שאוכלוסייתו איננה פגיעה כפי שנחשב במקור.

## קישורים חיצוניים

## הערות שוליים

קטגוריה:בעלי חיים שתוארו ב-1872
קטגוריה:טקסונים שתוארו בידי אלפרד גרנדידייה
קטגוריה:טנרקיים
קטגוריה:יונקים יחידים בסוגם
קטגוריה:מדגסקר: בעלי חיים אנדמיים
קטגוריה:מדגסקר: יונקים
מתיאס גונסאלס

**מתיאס גונסאלס** (בספרדית: **Matías González**; 6 באוגוסט 1925 – 12 במאי 1984) היה כדורגלן אורוגוואי, ששיחק בעמדת הבלם אחורי.

## קריירה
גונסאלס שערך 33 הופעות במדי נבחרת אורוגוואי, עשה את בכורתו ב-13 באפריל 1949 בניצחון 2–3 על אקוודור במסגרת הקופה אמריקה של אותה השנה. שנה אחר כך היווה גונסאלס חלק מזכייתה במונדיאל 1950, כאשר ביצע הופעה הגנתית מצוינת במשחק המכריע נגד ברזיל הידוע בשם המרקנאסו. לאחר הזכייה, עיתונאים כינו אותו ״האריה״ של המרקנה, ויש שסברו שחשיבותו במשחק זה גברה על חשיבותם של הכובשים לטובת אורוגוואי חואן סקיאפינו ואלסידס גיג'ה.

## קישורים חיצוניים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:כדורגלני נבחרת אורוגוואי
קטגוריה:כדורגלני מונדיאל 1950
קטגוריה:ילידי 1925
קטגוריה:אורוגוואים שנפטרו ב-1984
טווסון פלאוואן

**טווסון פלאוואן** (שם מדעי: *Polyplectron napoleonis*) הוא מין ממשפחת הפסיוניים ומהסוג טווסון האנדמי ליערות הלחים של האי פלאוואן שבדרום הפיליפינים והוא מין מוכר בתרבות ילידי האי.

## תיאור
הטווסון דומה במראהו לפסיון והוא קרוב משפחה שלו. הזכרים מגיעים לאורך של 19 ס"מ, עם זנב באורך 24 עד 25 ס"מ ולמשקל של עד 450 גרם, בעוד הנקבות מגיעות לאורך של לא יותר מ-17.5 ס"מ ולמשקל 322 גרם. הנקבות קטנות מהזכרים וגם הרבה פחות בולטות מהם. הזכרים מזכירים במראם גם טווסים קטנים, תופעה שנתנה לסוג את שמו. הזכר פורש בעונת הרבייה זנב מפואר בעל "עיניים" כחולות עזות על רקע חום. הוא בעל ציצה אפורה מאחורי ראשו, נוצות גב "חשמליות" כחולות-סגולות וססגוניות ביותר. העורף שחור עד כהה ברובו אך עליו עיניות נוצצות בצבע ירוק-טורקיז מתכתי. הראש והצוואר שחורים,  העיניים אדומות, עם פס גבות לבן מעליהן והלחיים לבנות. בניגוד לזכר הנקבה עמומה יותר במראה החום, כתום-בהיר אך היא עוטה גם מספר "עיניים" כחולות על הזנב, הגב והכנפיים.

הטווסון הוא פעיל יום אוכל כל הניזון מליקוט איזופודים, צבתנאים, טרמיטים, זחלים של חרקים, רבי-רגליים, רכיכות ולעיתים גם מצפרדעים קטנות, זרעים, ופירות יער.

בניגוד לפסיונים רבים, טווסון זה בעל אורח חיים מונוגמי, ובני זוג מחדשים את קשרם מדי שנה. הנקבות מטילות בקן על הקרקע עד 2 ביצים. האפרוחים מלווים ונשמרים על ידי ההורים עד גיל שנתיים. בעונת הרבייה הזכרים מתנהלים בטריטוריאליות, אם כי לא כמו אצל פסיונים פוליגמיים.

מצב השימור של מין זה מוגדר כפגיע עקב אוכלוסייתו הקטנה, אזור מחייתו הקטן ואבדן בתי גידול.  הוא נפגע גם מציד ומלכידה לצורכי סחר בחיות מחמד.

## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:טווסים
קטגוריה:הפיליפינים: עופות
שלומי ארבע

**שלומי ארבע** (נולד ב-1982) הוא שחקן תיאטרון, קולנוע וטלוויזיה ישראלי.

## לימודים
לאחר סיום לימודי תואר ראשון במנהל עסקים וחשבונאות, החל בשנת 2008 ללמוד בבית הספר למשחק "הדרך". לאחר סיום לימודיו למד אצל רות דייכס.

## קריירה
בשנת 2014 השתתף בתפקיד ראשי בסרט "שוטה הכפר" יחד עם שמיל בן ארי וזאב טנא. כמו כן השתתף בסדרה Tyrant.

בשנת 2015 שיחק בסדרה "פרודים" אשר שודרה בערוץ 2. כמו כן שיחק בסרט "ברש".

שנה לאחר מכן השתתף בסדרה "מלאך של אמא" ששודרה בערוץ yes Oh.

בשנת 2017 השתתף ארבע בהצגה "הדרך לירושלים" של תיאטרון ביכורים של החוג לתיאטרון באוניברסיטת תל אביב. בשנה זו השתתף גם בסרט "הבלתי רשמיים" שביים אלירן מלכה.

שנה לאחר מכן השתתף בסדרה "עיר מקלט" ששודרה ב-yesEDGE.

בשנת 2019 השתתף בסדרה "ביום שהאדמה רעדה" וכמו כן שיחק בסדרת הדרמה "רק להיום".

בשנת 2020 השתתף ארבע בסרט "מיראז'" בבימויו של דויד בן ארי.

בשנת 2022 שיחק בסדרה "ירושלים" וכן השתתף בסרט הקצר "אנא המתן לנציג".

בשנת 2023 השתתף בסדרה "קופה ראשית" בתור שיקו הבוכרי. בשנה זו השתתף גם בסדרה "שישה אפסים" וכן בעונה השנייה של הסדרה "המפקדת".
ממוזער|342x342 פיקסלים|שלומי כשיקו הבוכרי, מתוך קופה ראשית (2023)
החל משנת 2024 משחק את נעם בסדרה "שקשוקה" (עונות 5-7). באותה שנה השתתף גם בסדרה אינדל המשודרת בהוט וכן בעונה ה-3 של הסדרה "המפקדת".

## חיים אישיים
שלומי נשוי ואב לשלושה. מתגורר בנתניה.

## קישורים חיצוניים

* 
* שלומי ארבע באתר שח"ם
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי הדרך - בית הספר לביטוי בימתי
קטגוריה:ישראלים שנולדו ב-1982
Eutelsat

**Eutelsat** היא חברת תקשורת שמפעילה מערך לוויינים ומספקת שירותי טלוויזיה מ-7,000 תחנות טלוויזיה ורדיו מ-1,100 תחנות רדיו לכ-274 מיליון לקוחות ברחבי העולם. בשנת 2022 החברה הייתה השלישית בעולם בתחומה בהיקף הכנסות.

## היסטוריה
ארגון European Telecommunications Satellite Organization (Eutelsat) הוקם שנת 1977 על ידי 17 מדינות אירופה כארגון בין-ממשלתי במטרה לספק שירותי תקשורת לוויינית למדינות המייסדות.

בשנת 1982 תוך שיתוף פעולה עם סוכנות החלל האירופית הוחלט על התארגנות לשידורי טלוויזיה דרך לווייני הארגון. הלוויין הראשון שוגר בשנת 1983. בשנת 1989 שידורים התרחבו למזרח אירופה ובמהלך שנות ה-90 של המאה ה-20 לאסיה ואמריקה.

בשנת 2001 הוקמה חברה פרטית Eutelsat S.A שנשכרת בבורסת פריז. נציגי European Telecommunications Satellite Organization מכהנים בדירקטוריון החברה.

בשנת 2014 נרכשה חברה Satmex ולוויינים שלה שולבו במערכת.

בדצמבר 2015 שוגר לוויין שמעביר שידורים למדינות אפריקה.

במרץ 2022 בעקבות אירועי מלחמת אוקראינה-רוסיה ערוצי טלוויזיה רוסיים הפסיקו להעביר מלווייני Eutelsat שידורי ערוצי חדשות בין-לאומיות. ועדה בין לאומית ביקשה מ-Eutelsat להפעיל סנקציות על ערוצים רוסיים.

בשנת 2023 הוכרז על מיזוג עם חברת תקשורת OneWeb.

## רשימת לוויינים
נכון לשנת 2023 החברה מפעילה 36 לוויינים במסלול גאוסטציונרי. בשנת 2012 שמות לוויינים שונו והם נקראים עתה Eutelsat.
### לוויינים פעילים

## קישורים חיצוניים

* 

* נתונים על שיגורים
* נתוני לוויינים מהדור הראשון

## הערות שוליים

קטגוריה:חברות תקשורת לווינית
קטגוריה:חברות צרפתיות
רון ציפר

**רון ציפר** (נולד ב-24 בינואר 2003) הוא כדורסלן ישראלי המשחק בעמדת הרכז והקלע באוניברסיטת המדינה של לואיזיאנה מה-NCAA ובנבחרת ישראל בכדורסל עד גיל 20.

## ביוגרפיה
ציפר החל את דרכו בקבוצת הכדורסל של חוף אשקלון, בהמשך עבר לשחק במחלקת הנוער של א.ס. אשקלון בה שיחק בליגה הלאומית לנוער. הוא החל את קריירת הבוגרים שלו בגיל 17 במדי הקבוצה בליגה הארצית. בסיום עונתו הראשונה בקבוצה זומן לסגל נבחרת הנוער בה שיחק במסגרת טורניר הצ’לנג’ר האירופאי שהחליף במהלך מגפת הקורונה את אליפות אירופה לנוער. במסגרת הטורניר בלט ציפר עם ממוצעים של 25.2 נקודות ו-3.6 ריבאונדים למשחק ואף נבחרת למצטיין הטורניר.

באוגוסט 2021 חתם ציפר על חוזה לשלוש שנים בהפועל באר שבע דימונה ובעונה הראשונה הושאל לקבוצת נעוריו א.ס אשקלון.

לקראת אליפות אירופה בכדורסל עד גיל 20 2022 זומן ציפר לנבחרת עד גיל 20 והשתתף עמה באליפות שנערכה במונטנגרו, במהלך האליפות העמיד ממוצע של 2.1 נק'.

את הופעת הבכורה בליגת העל ערך במדי הפועל באר שבע במשחק בית נגד עירוני קריית אתא. את נקודות הבכורה קלע נגד אותה קריית אתא במסגרת משחק חוץ בסיבוב השני. במהלך העונה שותף ציפר ב-8 משחקים בהם העמיד ממוצע של 3.1 נקודות ב-5.6 דק' בעונה הסדירה ו-2 נק' ב-6 דק' בשלב הפלייאוף. בליגה הבלקנית היה ציפר שותף לזכייה באליפות הליגה, במהלך העונה שותף ב-7 משחקים בהם העמיד ממוצע של 11.6 נקודות ו-2.4 ריבאונדים.

ביולי 2023 נכלל בסגל נבחרת ישראל עד גיל 20 לאליפות אירופה ביוון.

ב-3 במאי 2025, התחייב לשחק באוניברסיטת המדינה של לואיזיאנה החל מעונת 2025/26.

## קישורים חיצוניים

## הערות שוליים

קטגוריה:כדורסלני הפועל באר שבע
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-2003
סילבן דסלאנדה

**סילבן דסלאנדה** (בצרפתית: **Sylvain Deslandes**; נולד ב-25 באפריל 1997 בקואופטאמו שבקמרון) הוא כדורגלן צרפתי-קמרוני המשחק בעמדת הבלם.

## קריירת מועדונים
דסלאנדה גדל במחלקות הנוער של AM. S. סולייר, USON מונדוויל וקן. בשנת 2013 החל לשחק בקבוצת המילואים של קן.

ב-10 ביוני 2015 חתם דסלאנדה בוולברהמפטון וונדררס מהפוטבול ליג צ'מפיונשיפ. ב-25 באוגוסט ערך את הופעת הבכורה שלו במועדון, בניצחון 2-1 על בארנט במסגרת הסיבוב השני של גביע הפוטבול ליג לעונת . ב-15 באפריל 2016 ערך את הופעת הבכורה שלו בליגה, בהפסד 2-1 להאל סיטי במסגרת המחזור ה-42 לעונת . בסך הכל ערך ארבע הופעות ליגה במדי המועדון.

בהמשך הושאל דסלאנדה לקבוצות ברי ופורטסמות' מהפוטבול ליג הראשונה, ולחומייה מהליגות הנמוכות בספרד.

ב-31 בינואר 2020 חתם דסלאנדה בארג'ש פיטשט מליגת המשנה הרומנית. הוא ערך 26 הופעות ליגה במדי המועדון במסגרת ליגת העל הרומנית וליגת המשנה הרומנית, בהן הבקיע שני שערים.

ב-15 ביולי 2021 חתם דסלאנדה על חוזה לשנתיים בדברצן ו.ס.ק. מליגת העל ההונגרית. הוא ערך 43 הופעות ליגה במדי המועדון, בהן הבקיע שני שערים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלנים קמרונים
קטגוריה:בלמי כדורגל קמרונים
קטגוריה:כדורגלני וולברהמפטון וונדררס
קטגוריה:כדורגלני פורטסמות'
קטגוריה:כדורגלני דברצן
קטגוריה:צרפתים שנולדו ב-1997
קטגוריה:קמרונים שנולדו ב-1997
סאליו גינדו

**סאליו גינדו** (בצרפתית: **Saliou Guindo**; נולד ב-12 בספטמבר 1996 בסגו שבמאלי) הוא כדורגלן מאלי המשחק בעמדת החלוץ בקבוצת דינמו סיטי מליגת העל האלבנית ובנבחרת מאלי.

## קריירת מועדונים
גינדו שיחק במועדונים ז'אן דארק ו-AS במקו מליגת העל של מאלי, מימוסאס מליגת העל של חוף השנהב, אספראנסה דה תוניס מליגת העל התוניסאית, אל-אהלי מנאמה מליגת העל הבחריינית, סקנדרבו קורצ'ה, ביליס באלש ולאצ'י מליגת העל האלבנית, אנקרה קצ'יורנגוג'ו מליגת המשנה הטורקית וגוקולאם קראלה מ-I-League.

מאז שנת 2022 משחק בקבוצת דיבא אל-פוג'יירה מליגת העל של איחוד האמירויות הערביות, ממנה הושאל למשך תקופה קצרה ללאצ'י.

ב-9 ביולי 2023 חתם גינדו על חוזה לשנתיים במכבי פתח תקווה מליגת העל הישראלית.

ב-1 באוגוסט 2024 חתם בלאמיה היוונית.

### תארים
;מכבי פתח תקווה
* גביע המדינה: 2023/2024

;ק.פ. אגנאטיה
* אליפות אלבניה: 2024/2025

## קריירה בינלאומית
ב-25 במרץ 2022 ערך גינדו את הופעת הבכורה שלו בנבחרת מאלי, בהפסד 1-0 לנבחרת תוניסיה במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני מימוסאס
קטגוריה:כדורגלני אספראנסה דה תוניס
קטגוריה:כדורגלני סקנדרבו קורצ'ה
קטגוריה:כדורגלני מכבי פתח תקווה
קטגוריה:כדורגלני לאמיה 1964
קטגוריה:כדורגלנים זרים בישראל
קטגוריה:כדורגלני נבחרת מאלי
קטגוריה:ספורטאים זרים בתוניסיה
קטגוריה:ספורטאים זרים בבחריין
קטגוריה:ספורטאים זרים באלבניה
קטגוריה:ספורטאים זרים בטורקיה
קטגוריה:ספורטאים זרים בהודו
קטגוריה:ספורטאים זרים באיחוד האמירויות הערביות
קטגוריה:ספורטאים זרים ביוון
קטגוריה:מאלים שנולדו ב-1996
נשיונל טופ 40 סורינאם

**נשיונל טופ 40 סורינאם** (**Nationale Top 40 Suriname**) הוא מצעד מוזיקה שמתפרסם מדי יום חמישי על ידי Stichting Natio40 בסורינאם.

מצעד המוזיקה, המתבסס על איירפליי, מכירות פיזיות בחנויות מוזיקה ודוחות מאיגוד התקליטנים של סורינאם, פורסם לראשונה ב-12 באפריל 2013.

בתחילה, פורסמו גם מצעדי מוזיקה עבור ז'אנרים ספציפיים, כגון מוזיקה הודית, מוזיקת ג'אווה, מוזיקת גוספל, מוזיקת מארונים , קסקו  וקאווינה . כמו כן, הארגון פרסם את מצעד הסרטים החודשי של TBL Box Office.

באוקטובר 2013 ועד מאי 2016, מצעד המוזיקה הופיע בפורטל החדשות המקוון, Starnieuws.

## קישורים חיצוניים
* 

## הערות שוליים

סורינאם
קטגוריה:סורינאם: תרבות
דיסקוגרפיה של RM

הראפר הדרום קוריאני **[[RM (ראפר)|RM]]** (לשעבר ראפ מונסטר) הוציא שני אלבומי אולפן, שני מיקסטייפים ו-21 סינגלים (כולל 12 כאמן ראשי). הוא שיתף פעולה עם מגוון אמנים לאורך הקריירה שלו, ביניהם וורן ג'י, פול אאוט בוי, ליל נאז x, אריקה באדו, מהליה, קולדה ואנדרסון פאאק.

הקריירה של RM החלה ב-2010 כאשר הצטרף לביג היט. במשך שלוש שנים היה חניך בחברה, במהלך תקופה זו הוא חידד את כישוריו כראפר, מוזיקאי וכותב שירים, השתתף בכתיבת שירים ל- ו- ושיתף לעיתים קרובות קאברים שיצר בסאונדקלאוד דרך הבלוג הרשמי של ביג היט. הוא הופיע לראשונה כמנהיג להקת BTS, תחת שם הבמה ראפ מונסטר. שיר הסולו הראשון שלו עבור הלהקה הייתה האינטרו ראפ מהמיני אלבום הראשון שלהם **'. השיר שוחרר כטריילר וידאו ב[[יוטיוב]] באוגוסט של אותה שנה. מאז הוא חיבר וביצע שלושה שירי סולו נוספים ב[[רפרטואר]] הלהקה: "Reflection" מ-[[Wings (אלבום של BTS)|''Wings'']], "" מ-''[[Love Yourself: Answer]]'', ו- מתוך ''[[Map of the Soul: Persona]]''.

RM המשיך בעבודתו על המוזיקה הפרטית שלו בו זמנית עם פעילות במסגרת הלהקה וב-2015 הוציא את ה[[מיקסטייפ]] הראשון שלו, , תחת שם הבמה שלו דאז ראפ מונסטר. לשירים "Awakening", "Do You" ו-"Joke" צורפו קליפים. המיקסטייפ מעולם לא שוחרר באופן מסחרי או הפך לזמין בפלטפורמות ה[[הזרמת מוזיקה|סטרימינג]]. ב-2018 פורסם המיקסטייפ השני שלו, , הפרויקט המלא הראשון שיצא תחת שם הבמה המעודכן שלו, RM, לאחר ששינה אותו רשמית שנה קודם לכן. הופעת הבכורה של ''Mono'' במקום ה-26 ב[[בילבורד 200]] הפכה אותו לסולן הקוריאני עם המיקום הגבוה ביותר בתולדות המצעד באותה תקופה, שיא בו החזיק עד 2020 כאשר המיקסטייפ השני של חברו ללהקה [[שוגה]], **' הופיע לראשונה במקום ה-11. ארבע שנים לאחר מכן, ב-2022 הוציא RM את אלבום הבכורה שלו . באלבום השתתפו אריקה באדו, אנדרסון פאאק, , , מהליה ופול בלנקו, קולדה,  ו. האלבום הגיע למקום השלישי במצעד הבילבורד 200 והפך אותו שוב לסולן הקוריאני עם המיקום הגבוה ביותר בתולדות המצעד.

## אלבומי אולפן

## מיקסטייפים

## סינגלים
### כאמן ראשי

### שיתופי פעולה

## שירי מצעדים אחרים

## שירים אחרים

## שיתופי פעולה אחרים

**הערות**
* RM עשה קולות רקע לסינגל "Hope" משנת 2020 של הזמר והיוצר הדרום קוריאני, ג'ון יון.

## וידאו קליפים

**הערות**
* RM גם עשה הופעת קמע בקליפ "Bang Diggy Bang Bang" של MFBTY, בסצנת שמתייחסת לראפ שלו מהקליפ "BuckuBucku".
* RM הופיע בסרט הקצר "Reflection" שיצא בספטמבר 2016 לקידום אלבום האולפן הרביעי של  ''Wings''.

## ביאורים

קטגוריה:דיסקוגרפיות דרום קוריאניות
איברהים ביי (ממלוכי)

[ממוזער|260px|[אחוזה|אחוזתו של איברהים ביי באי אל-רודה  בשולי קהיר, איור מתוך "תיאור מצרים", סביבות 1800]]
**איברהים ביי** (בטורקית עות'מאנית ובערבית: **إبراهيم بك,** בטורקית:İbrahim Bey) נולד **כאברם שינג'יקאשווילי**; 1735 - 1816/1817) היה מנהיג ממלוכי ושליט של מצרים.

## קורות חייו
איברהים ביי נולד בגאורגיה בשם אַבְּרָם שִׁינְגִּ'יקָאשְׁווִילִי לכומר נוצרי אורתודוקסי במרטקופי  שבפרובינציה הדרומית של קאחתי. בילדותו, הוא נתפס על ידי פושטי עבדים  עות'מאנים ונמכר במצרים, שם המיר דתו לאסלאם והוכשר כממלוכי. הוא שרת בנאמנות את מוחמד ביי אבו אל-דהב , השליט הממלוכי של מצרים, ועלה במעלה הדרגות והגיע למעלת ביי.

עם הזמן הוא התגלה כאחד המפקדים הממלוכים המשפיעים ביותר, וחלק את השליטה בפועל במצרים עם חברו מוראד ביי , שהיה אף הוא ממוצא גאורגי. שני הגברים הפכו בפועל שליטי הדיארכיה, מוראד ביי ניהל עניינים צבאיים בעוד איברהים ביי ניהל המינהל האזרחי. הם שרדו למרות הניסיונות העות'מאניים המתמשכים להפלת המשטר הממלוכי וסכסוכים אזרחיים. הם שימשו כקאימקאמים (מושלים בפועל) במצרים מדי פעם, אף שהחזיקו למעשה בשלטון במשך עשרות שנים, גם תחת המושל העות'מאני של מצרים . בשנים 1771 עד 1773, שימש איברהים ביי כ"אמיר אל-חג'"   – מפקד שיירות העולים לרגל למכה היוצאים ממצרים.

בשנת 1786, הסולטן העות'מאני אבדילהמיט הראשון שלח את קפודן פאשה  צ'זיירלי גאזי חסן פאשה  לגרש את איברהים ומורד ביי. חסן פאשה היה נלהב ויסודי במאמציו והצליח בטווח הקצר, להקים מחדש את השליטה הישירה של האימפריה העות'מאנית על מצרים. איסמעיל ביי  מונה למנהיג הממלוכי החדש ושייח' אל-בלד שלה (מושל אזרחי ושליט בפועל). עם זאת, בשנת 1792, שש שנים בלבד לאחר גירושם על ידי חסן פאשה, חזר הדיארך לקהיר ממקום מחבואו בדרום מצרים והחזיר לעצמו את השליטה בפועל.

כאשר פלשו הצרפתים למצרים ב-1798, נלחם איברהים נגד צבאות נפוליאון בקרב הפירמידות ב-1798 ובקרב הליופוליס  ב-1800, אך הובס בשניהם. תבוסות אלה סיימו למעשה את שלטונו על המדינה, והוא מת באלמוניות ב-1816 או 1817, לאחר ששרד את הטבח של מוחמד עלי פאשה במנהיגי הממלוכים ב-1811 .

## מקורות
* עבד א-רחמן אל-ג'ברתי, Thomas Philipp ומשה פרלמן (1994)" *Abd Al-Rahmann Al-Jabarti's History of Egypt* ,  Vol. 2., Franz Steiner Verlag Stuttgart 

## קישורים חיצוניים

## הערות שוליים

קטגוריה:ממלוכים
קטגוריה:האימפריה העות'מאנית: פוליטיקאים
קטגוריה:גאורגים
קטגוריה:ילידי 1735
קטגוריה:נפטרים ב-1817
קופה אמריקה נשים 2006

**קופה אמריקה נשים 2006** (נקראה אז: **אליפות דרום אמריקה בכדורגל נשים 2006**, בספרדית: **Campeonato Sudamericano de Fútbol Femenino 2006**) הוא הטורניר החמישי של הקופה אמריקה לנשים שארגנה CONMEBOL. הטורניר נערך בארגנטינה והתקיים מ-10 בנובמבר עד ה-26 בנובמבר 2006. הגביע שימש כטורניר המוקדמות לגביע העולם 2007 ולאולימפיאדת בייג'ינג 2008.

באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ארגנטינה, שניצחה בשישה משבעת משחקיה, זכתה באליפות וקטפה את התואר לראשונה בתולדותיה. בעקבות זכייתה היא העפילה ישירות לגביע העולם ביחד עם ברזיל, שסיימה במקום השני בבית הגמר. נכון ל-2022, זו אליפות דרום אמריקה היחידה בה ברזיל לא זכתה.

## סיבוב ראשון
### בית א'

### בית ב'

## בית הגמר

קטגוריה:קופה אמריקה נשים
קטגוריה:תחרויות כדורגל ב-2006
קטגוריה:תחרויות כדורגל בארגנטינה
קטגוריה:2006 באמריקה הדרומית
יונתן לוין

**יונתן לוין קולאנגי** (בספרדית מקסיקנית: **Jonathan Levin Kolangui**; נולד ב-6 במאי 1993) הוא כדורגלן יהודי-מקסיקני המשחק בעמדת הקשר בונאדוס.

## קריירה
לוין התחיל את הקריירה שלו בפצ'וקה. ב-27 באוגוסט 2014 ערך את הופעת הבכורה שלו בקבוצה בתיקו 0-0 נגד פואבלה במסגרת גביע האפרטורה. בהמשך שיחק בפואבלה, צ'יאפס ווראקרוס, במדיהן לא רשם דקות משחק בליגה.

ב-31 ביולי 2017 הצטרף לטלסה רוגנטס מה-USL. ב-24 באוגוסט ערך את הופעת הבכורה שלו בהפסד 2-1 לסנט לואיס. בינואר  הצטרף ללאס וגאס לייטס וכעבור שנתיים חתם בפיניקס רייסינג.

בינואר  חתם באריזונה מונסון.

## קישורים חיצוניים

קטגוריה:יהודים מקסיקנים
קטגוריה:כדורגלנים יהודים
קטגוריה:כדורגלנים מקסיקנים
קטגוריה:קשרי כדורגל יהודים
קטגוריה:קשרי כדורגל מקסיקנים
קטגוריה:מקסיקו סיטי: כדורגלנים
קטגוריה:ספורטאים זרים בארצות הברית
קטגוריה:מקסיקנים שנולדו ב-1993
איגוד תעשיית ההקלטות האורוגוואי

**איגוד תעשיית ההקלטות האורוגוואי** (בספרדית: **Cámara Uruguaya de Productores de Fonogramas y Videogramas**; מוכר גם כ-**Cámara Uruguaya del Disco**; בראשי תיבות: **CUD**) הוא הארגון המרכזי המייצג את ענף ההקלטות של אורוגוואי. האיגוד, שהוקם ב-1960, חבר בפדרציה הבין-לאומית לתעשייה הפונוגרפית.

האיגוד מפרסם מדי חודש מצעדי מוזיקה.

## אישורי הסמכה להקלטת מוזיקה
האיגוד אחראי על הענקת אישורי הסמכה להקלטת מוזיקה באורוגוואי על סמך מכירות בלבד:

## קישורים חיצוניים
* 

## הערות שוליים

אורוגוואי
קטגוריה:מוזיקה אורוגוואית
נטע בקל

**נטע בקל** (נולדה ב-1942) היא אסטרופיזיקאית וקוסמולוגית ישראלית המתמחה בחומר אפל, מבנה היקום, קוואזרים ויצירת גלקסיות. בקל היא פרופסור לאסטרונומיה באוניברסיטת פרינסטון.

## ביוגרפיה
בקל נולדה ב-1942 וגדלה בישראל. למרות שרצתה ללמוד רפואה פנתה ללימודי פיזיקה ומתמטיקה באוניברסיטה העברית וסיימה תואר ראשון בשנת 1963. בשנת 1965 השלימה תואר שני בפיזיקה במכון ויצמן למדע ובשנת 1970 קיבלה בקל את הדוקטורט באסטרופיזיקה באוניברסיטת תל אביב.

## קריירה מקצועית
מ-1970 עד 1971 הייתה בקל עמיתת מחקר בפיזיקה במכון הטכנולוגי של קליפורניה. במקביל לקבלת הדוקטורט שלה היא החלה לעבוד באוניברסיטת פרינסטון, שם שימשה כמרצה במשרה מלאה לאסטרופיזיקה עד 1989. בשנים 1971–1983 שימשה כעוזרת מחקר ולאחר מכן הייתה ראש ענף התמיכה הכללי למשקיפים וראש המשרד לבחירת תוכניות מדע ב"מכון המדע של טלסקופ החלל", שם בחרה לאילו תוכניות מדעיות תהיה גישה להאבל. בשנת 2000 התמנתה למנהלת המועצה למדע וטכנולוגיה של פרינסטון והחזיקה בתפקיד עד 2008.

באמצעות השימוש בטלסקופ החלל האבל מיפתה בקל את המיקום והמבנה של גלקסיות שונות. אחת התרומות החשובות ביותר שלה לתחום האסטרופיזיקה היו חישוביה של מסת היקום.

בשנת 1997, נבחרה בקל לחברה באקדמיה הלאומית למדעים. היא הרצתה בארגונים רבים, כולל בסימפוזיון נובל בסטוקהולם ב-1998. בשנים 1995–1998 כיהנה בקל כסגן נשיא האגודה האמריקאית לאסטרונומיה. בנוסף הייתה חברה גם בוועדה הלאומית המייעצת לאסטרונומיה ואסטרופיזיקה (2003–2007), מועצת מכון טלסקופ החלל (1993–1997), היועצת המדעית לוועדת סקר Sloan Digital Sky (1990-1995), ועדת המכון האמריקאי לפיזיקה ליחסים בינלאומיים (1990–1993), ויו"ר ועדת AAS למעמד האישה באסטרונומיה (1983). ב-2006 קיבלה תואר דוקטור לשם כבוד מאוניברסיטת המדינה של אוהיו.

## חיים אישיים
בקל היא אלמנתו של ג'ון בקל , אסטרופיזיקאי ופרופסור בפרינסטון, שהלך לעולמו ב-2005. השניים שיתפו פעולה באופן קבוע ופרסמו למעלה מ-20 מאמרים משותפים. לזוג שלושה ילדים, כולם דוקטורים במדעים.

## פרסים וכבוד
* נבחר לעמית מורשת של האגודה האמריקאית לאסטרונומיה ב-2020
* פרס ססיליה פיין-גפושקין, אוניברסיטת הרווארד (2013)
* יו"ר מחקר מכובד, מכון פרימטר לפיזיקה תאורטית, אונטריו, קנדה (2009–2013)
* תואר כבוד, דוקטור למדעים, אוניברסיטת המדינה של אוהיו (2006)
* חברה באקדמיה, ארצות הברית (נבחרה ב-1997)

## קישורים חיצוניים
* דף המידע על נטע בקל באתר אוניברסיטת פרינסטון

## הערות שוליים

קטגוריה:מדענים יהודים אמריקאים
קטגוריה:חברי האקדמיה הלאומית למדעים של ארצות הברית
קטגוריה:ישראליות שנולדו ב-1942
קטגוריה:ישראלים שנולדו ב-1942
משרד הפנים של הרשות הפלסטינית

**משרד הפנים הפלסטיני** (או בשמו המלא: **משרד הפנים והביטחון הלאומי**, בערבית: **وزارة الـداخـلـيــة فـ السلطة الوطنية الفلسطينية**) הוא הזרוע הביצועית של הרשות הפלסטינית הממונה על הביטחון ונתוני מפקד האוכלוסין בתחומי הרשות. משרד הפנים אחראי גם ל.

## היסטוריה
משרד הפנים הפלסטיני הוקם עם הקמת הרשות הפלסטינית כחלק מהסכמי אוסלו בשנת 1994.

פעילות המשרד מתחלקת לשני מישורים, מישור אזרחי ומישור צבאי. במישור האזרחי המשרד אחראי על שגרת חיי היום יום של הנתינים הפלסטיניים הכוללים את ניהול הביקורת במעברי הגבול, שירותי הגנה אזרחית (בדומה לפיקוד העורף), שירות תעסוקה והכשרה מקצועית ורשות לשיקום אסירים שנכלאו על ידי הרשות הפלסטינית. בנוסף לכך, מפעיל משרד הפנים את "הגוף להכוונה פוליטית ומוסרית", שמהווה זרוע הסברתית פנים-פלסטינית.

במישור הצבאי אחראי משרד הפנים על מנגנוני הביטחון הפלסטיניים השונים. תחת המשרד פרוסים כוחות המשטרה האזרחית, מנגנון הביטחון הלאומי, הסוכנות לביטחון (המודיעין), ההגנה האזרחית הפלסטינית, המשטרה הצבאית, בתי המשפט הצבאיים ועוד.

משרד הפנים הפלסטיני מעניק שירותים גם לתושבי הגדה המערבית וגם לתושבי רצועת עזה, אם כי מאז השתלטות חמאס על רצועת עזה אין תחום אחריות ברור בין השלטון בעזה לזה שבגדה.

במהלך מבצע "גשמי קיץ" בשנת 2006 תקף צה"ל את בניין משרד הפנים העזתי בתגובה לחטיפת גלעד שליט.

בשנת 2007 סעיד סיאם מונה לשר הפנים כחלק משלטון החמאס שקם בעזה. לאחר חיסולו של סיאם בשנת 2009 במבצע עופרת יצוקה, פתחי חמאד, ממנהיגי תנועת החמאס בעזה, החליפו בתפקיד.

## טבלת שרי הפנים ברשות הפלסטינית

## טבלת שרי הפנים בגדה המערבית

## טבלת שרי הפנים בעזה

## קישורים חיצוניים

## הערות שוליים

קטגוריה:משרדי פנים
קטגוריה:משרדי ממשלת הרשות הפלסטינית
*
פעמונית תלת-דלדל

**פעמונית תלת-דלדל** (שם מדעי: *Procnias tricarunculatus*) היא מין של ציפור ממשפחת הקוטינגיים והסוג פעמונית החיה באמריקה המרכזית ביערות עננים ויערות גשם במדינות: קוסטה ריקה והיא נודדת למערב הונדורס, ניקרגואה ופנמה. הציפור מצויה בסכנת הכחדה בטבע, עקב כריתת היערות.

## תיאור
הפעמונית מגיעה לאורך של 25 עד 30 ס"מ בקירוב ובמין ישנה דו-צורתיות זוויגית כשהזכרים בעלי ראש וגרון לבנים ונוצות גוף חומות-ערמוניות וממבסיס המקור השחור שלהם משתלשלים שלושה דלדלים דקים ושחורים באורך של עד 10 ס"מ, מהם קיבל המין את שמו. הנקבה בעלת גוני ירוק-זית בטן צהובה מפוספסת בפסים בהירים-צהבהבים והחזה והגרון לבנים.

לזכר הפעמונית ישנו קול מריע וחזק, יוצא דופן בעוצמתו והוא משתמש בו בעיקר בשביל החיזור אחרי הנקבות. קול זה רועם ביותר והוא מהדציבלים החזקים ביותר שמייצר עוף כלשהו, כשהקול נשמע ממרחק של 0.8 ק"מ עבור אדם מתקרב. בדומה לטווס הוא מחזר אחרי נקבות רבות אך כלל לא דואג לקן, לביצים ולגוזלים, בהם מטפלת הנקבה.

ציפור זו ניזונה באופן בלעדי מפירות, בעיקר של עצי עריים כמו האבוקדו והם בולעים את פירותיהם בשלמותם. בעת מעופו הוא מפזר את הזרעים לאזורים נרחבים, מה שמסייע לעץ המקורי.

## קישורים חיצוניים

## הערות שוליים


Procnias tricarunculatus Monteverde 03.jpg
Procnias tricarunculata -Costa Rica -male-8-4c.jpg
Procnias tricarunculataIbis1865P003A.jpg


קטגוריה:טקסונים שתוארו בידי ז'יל ורו
קטגוריה:בעלי חיים שתוארו ב-1853
קטגוריה:קוטינגיים
קטגוריה:פנמה: עופות
טלסומנה ראש כחול

**טלסומה ראש כחול** (שם מדעי: *Thalassoma bifasciatum*) הוא מין של דג גרם מהסוג טווסון שבמשפחת השפתוניים, החי בשוניות אלמוגים במערב האוקיינוס האטלנטי. הדג מגודל גם באקווריום אצל מגדלים שונים.

## תיאור
דג זה קטן יחסית באורך של פחות מ-110 מ"מ ולרוב נפוץ באורך 70 עד 80 מ"מ. הוא בעל גב צהוב עם בטן לבנה אצל נקבות או זכרים צעירים, כשלעיתים קרובות הם גם בעלי פסים רוחביים ירוקים ולעיתים גם פסים אנכיים כהים. הזכרים הבוגרים בעלי ראש כחול, פסים אנכיים שחורים ולבנים מאחורי הראש וגוף ירוק עם גוני מתכת כתומים וורודים לצד הסנפירים. בשני המופעים הסנפירים כחולים ונמוכים וכך גם הזנב. דג זה אינו מאריך ימים ורק לעיתים נדירות חי מעל לשנתיים.

הדג מצוי טבע במים הטרופיים של חופי מפרץ מקסיקו והים הקריבי, שם הוא נפוץ בשוניות אלמוגים שונות. הוא חי בלהקות גדולות ובדומה לשפתוניים אחרים גם במין זה נקבה גדולה ודומיננטית יכולה לשנות את זוויגה מזכר לנקבה, תוך שהיא מפגינה את צבעי הזכרים הבוגרים.

דג זה הוא מסנן פלנקטון בפיו והוא ניזון מזואופלנקטון, סרטנאים קטנים, רכיכות, תולעים ודגיגים קטנים, כשלעיתים הוא מופיע בשונית כדג נקאי. למרות זאת הוא עלול להיטרף בידי מורניים, דקריים שונים, חצוצרניים וטריגון מגובשש. כדי להימלט מהם הוא חוסה תחת אלמוגים חזקים להגנה.

## קישורים חיצוניים

* טלסומה ראש כחול באתר נטפיש
## הערות שוליים

קטגוריה:טקסונים שתוארו בידי מרקוס אליעזר בלוך
קטגוריה:בעלי חיים שתוארו ב-1791
קטגוריה:שפתוניים
קטגוריה:דגי הים הקריבי
זיזף גדול

**זיזף גדול** (שם מדעי: *Phyllostomus hastatus*) הוא מין של עטלף ממשפחת הזיזפיים ומהסוג זיזף, החי באמריקה הדרומית ודרומה של אמריקה המרכזית.

## תיאור
זיזף זה גדול יחסית ביחס לעטלף ומגיע לאורך של כ-100–130 מ"מ, עם מוטת כנפיים של 455 מ"מ. משקלו קל יותר והוא מגיע בממוצע למשקל 81 גרם, בלי הבדלים משמעותיים בין זכרים לנקבות. הוא בעל פרווה חומה-כתומה וגוון כתום כהה בצידיים. אפו של העטלף בעלת עלה-אף מגודל ודמוי חנית מזדקרת צבעו אפור והשפתיים רחבות ומשופלות מעט, מזכירות פני בולדוג.

העטלף הוא פעיל לילה אוכל כל הניזון ביערות מחרקים, עכבישים ולעיתים גם חולייתנים קטנים כמו עכברים, ציפורים ואף עטלפים אחרים. עם זאת מרבית תזונתו דווקא מורכבת מצוף פרחים, פירות שונים, זרעים ואבקה. העטלף משתמש הן באיכוד הד והן בחוש ריח מחודד כדי לקלוט את מזונו והוא יכול לקלוט בעזרת ההד מרחקים קצרים של פחות מ-4 מ"מ, מה שעוזר לו לבנות בראש מפה של סביבתו בהצלחה.

הזיזיף חי בקבוצות שיכולות להגיע בין עשר למאה פרטים ובראשם זכר דומיננטי שלו הרמון של מספר נקבות, בדרך כלל עד 18. אחרים יוצרים קבוצות רווקים או חיים בבדידות ולעיתים הם מותקפים בידי הרמון מגובש, אשר לעיתים גם יהרגו עטלפים בוגרים וצעירים.

לרוב הזיזפים מתרבים רק פעם בשנה ובכל המלטה נולד צאצא בודד. עם זאת דפוס הרבייה שלהם פעיל לאורך כל השנה ללא עונת רבייה קבועה.

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1767
קטגוריה:זיזפיים
קטגוריה:ברזיל: יונקים
אילנית עלים טרינידדית

**אילנית עלים טרינידדית** (שם מדעי: *Phyllomedusa trinitatis*) הוא מין של דו-חיים ממשפחת האילניתיים החי בטבע ביערות של ונצואלה ובאי טרינידד. האילנית חיה בטבע ביערות גשם סובטרופיים או טרופיים, יערות מחטניים לחים, סוואנה לחה, שיחיות לחות, ביצות, בריכות ותעלות של מים מתוקים והיא מאוימת מעט מאובדן בית גידול בטבע, אם כי היא בעלת תפוצה רחבה והיא אינה בסכנה בטבע.

האילנית היא קרובתה של צפרדע הקמבו והיא בעלת גפיים ארוכות, עיניים אדומות ולסתות חזקות וצבעה ירוק בוהק המתאים לצבע העלים שמעליה, כשהחזה והסנטר חומים ולעיתים היא בעלת גוונים סגולים על קצה בטנה. צבעה גם יכול מעט להשתנות בהתאם לסביבתה ולטמפרטורה. היא בעלת הפרשות ריר מיוחדות סביב עיניה ובעלת כפות רגליים ללא קרומים. עורה חלק והגב מכוסה ביבלות. בניגוד לצפרדעים רבות לזכרי צפרדע זו אין תיבות קול חזקות.

הצפרדעים חיות בסביבות לחות בין צמחייה וניזונות מחרקים קטנים שהם עוקבות אחריהם ואז בולעות והם להוטים אחרי צרצרים. בתורם הם נטרפים בידי טורפים כמו נחשים, עופות מים ועוד והראשנים נטרפים בעיקר בידי זחלי שפיריות כמו *Pantala flavescens*. זבובים מהמשפחה Phoridae הורסים את תטולותיהם וגם מזיקים לרגליהם. הצפרדע יכולה להתגונן מטורפיה באמצעות רעל חזק המופרש מגבה, אשר מורכב מפפטידים מיוחדים אשר נחקרים ביסודיות ואף נחשבים למוצלחים ליצירת תרופות לטיפול אנטי דלקתי ולסוכרת.

## קישורים חיצוניים

## הערות שוליים

קטגוריה:פילומדוסיים
קטגוריה:טרינידד וטובגו: בעלי חיים
ג'ורג' ספנסר-בראון

**ג'ורג' ספנסר-בראון** (באנגלית: **George Spencer-Brown**; 2 באפריל 1923 – 25 באוגוסט 2016) היה פילוסוף ומתמטיקאי אנגלי, הידוע בעיקר כמחברו של הספר "חוקי הצורה" (Laws of Forms).

ספנסר-בראון סיים תואר שני בשנת 1940 ב-London Hospital Medical College. לאחר ששירת בצי המלכותי (1943–1947) הוא למד בטריניטי קולג' (קיימברידג'), וקיבל תארים בפילוסופיה (1950) ובפסיכולוגיה (1951), ושם גם הכיר את ברטרנד ראסל. בשנים 1952–1958 הוא לימד פילוסופיה בכרייסט צ'רץ' (אוקספורד), למד לתואר שני (1954) באוקספורד ובקיימברידג', וכתב דוקטורט בנושא Probability and Scientific Inference, בהנחייתו של הלוגיקאי William Kneale, שהתפרסמה כספר בשנת 1957.

בהמלצת ברטרנד ראסל, הוא הפך למרצה למתמטיקה באוניברסיטת לונדון משנת 1964. משנת 1969 עבד במחלקה למתמטיקה וסטטיסטיקה באוניברסיטת קיימברידג' ובשנות השבעים והשמונים של המאה העשרים הוא היה פרופסור אורח בסטנפורד, באוניברסיטה של מערב אוסטרליה, ובאוניברסיטת מרילנד.

בשנת 1969 פרסם ספנסר-בראון את ספרו חוקי הצורה, **Laws of Form**. הספר מגדיר פעולה מתמטית הנקראת "מובחנות", המצביעה על אובייקט ומפרידה אותו מסביבתו. על בסיס הפעולה היחידה הזו הוא מפתח מבנה לוגי מורכב. אפשר לכתוב סימן ליד סימן אך בשונה משפות אחרות אפשר לשים סימן בתוך סימן ובכך היא מאפשרת גמישות בחשיבה הליניארית. חוקי הצורה מאפשרים לסמן כלום באמצעות ריק וללא צורך בסימן האפס.

הספר השפיע על חוקרים רבים כמו למשל על Heinz von Foerter, Humberto Maturana, פרנסיסקו וארלה ו-Louis Kauffman.

## לקריאה נוספת

* Baecker, Dirk. "Aristotle and George Spencer-Brown." *Cybernetics & Human Knowing* 20.3-4 (2013): 9-30.
* Baecker, Dirk. "Working the Form: George Spencer-Brown and the mark of distinction." *Mousse Magazine. Supplement Settimana Basileia* (2015).
* Bakken, Tore. "George Spencer-Brown (1923b)." *The oxford handbook of process philosophy and organization studies*. Oxford Handbooks, 2014. 481.
* Banaschewski, Bernhard. "On G. Spencer Brown's laws of form." *Notre Dame Journal of Formal Logic* 18.3 (1977): 507-509.
* Schönwälder-Kuntze, Tatjana, Katrin Wille, and Thomas Hölscher. *George Spencer Brown.* Springer-Verlag, 2009.
* Spencer Brown, George (1957): Probability and Scientific Inference, London.
* *Spencer-Brown, George*: Laws of Form, New York: Dutton, (1969/1979), S. 143 (About the Author).
* Spencer Brown, G. "Laws of for." *London: Allen and Unvvin* (1969).
* Kauffman, Louis H. "Foreword: Laws of form." *Cybernetics and Human Knowing-Laws of Form: Commentary and Remembrance for George Spencer-Brown* 24.3-4 (2017): 5-15.
* *Kauffman, Louis H. (2001). "On the map theorem". Discrete Math. *'229*' (1–3): 171–184. doi:10.1016/s0012-365x(00)00207-7. X.*


## קישורים חיצוניים
* 

קטגוריה:מתמטיקאים אנגלים
קטגוריה:בריטים שנולדו ב-1923
קטגוריה:בריטים שנפטרו ב-2016
עוקצן תלת-קוצי

**עוקצן תלת-קוצי** (שם מדעי: *Gasterosteus aculeatus*) הוא מין של דג גרם ממשפחת העוקצניים החי במקווי מים מתוקים ובמי ים לאורך חצי הכדור הצפוני. מרבית האוכלוסיות נמצאות בארצות הברית ודרום קנדה ובאירופה אך גם במזרח אסיה. המין תואר ב-1758 בידי החוקר קארולוס לינאוס.

מזהים כיום 3 תת-מינים שלו:
* G. a. aculeatus
* G. a. williamsoni
* G. a. santaeannae
## תיאור
העוקצן הוא דג נפוץ במימי האגמים והבריכות באירופה והוא מהמינים הגדולים במשפחתו, באורך ממוצע של 3–4 ס"מ אף שהוא יכול להגיע גם לאורך 8 ס"מ. כשמו הוא מכוסה בקוצים לאורך גופו, מהגב ועד הזנב. אזור החזה והזימים אינו מכיל קוצים אך מוגן בידי מעטה נוקשה של לוחיות, כשל צב או ארמדיל. הוא בעל ראש גדול עם עיניים בולטות ולסתות משורבבות וארוכות העוזרות לו לינוק טרף בשאיבה.

אף ששני הזוויגים דומים בגודל הזכרים צבעוניים יותר. בעוד הנקבות בעלות גוון אפור-זית עד ירקרק עם בטן כסופה ולעיתים מנומרת בחום, הזכרים בעונת הרבייה נצבעים באדום בוהק בחלק התחתון של ראשם ובטנם, העיניים מכחילות והגב וסנפירי הגב מכחילים מעט. גם הנקבות מפתחות בעונת הרבייה גרון ורוד. ישנם מקרים בהם אוכלוסיית דגים שלמה בעלת גוונים שחורים או לבנים לגמרי.

העוקצן חי לרוב בחופים, מקווי מים מתוקים ובמים מליחים כמו שפכי נהרות ולרוב מעדיף מים זורמים עם צמחי מים גבוהים בהם הוא יכול להסתתר. הוא מתרחק מאזורי מים קפואים אך גם ממים חמימים מדי.

דג זה הוא ניזון קרקעי האוכל לרוב זחלי חרקים כמו ימשושיים, שטצדאים ושאר סרטנאים קטנים וכן ניזון מפלנקטון הן באגמים והן בים. הוא ניזון גם מטרף יבשתי שנפל למים כמו זבובים וגם אוכל ביצי דגים, צעירי דגים ואיננו בוחל אף בקניבליזם.

העוקצן נטרף בידי מספר אוכלי דגים כמו עופות מים, לוטרות ובעיקר דגים אחרים כמו טרוטה וזאבי נהרות. כשדגים כאלה מתקרבים אליו לעיתים קבוצת העוקצנונים תנסה להדוף את הטורף באמצעות כוחם המשותף, מה שירתיע אותו אם כי הם צריכים לעשות זאת יחדיו כדי שלא ייטרפו.

## קישורים חיצוניים

## הערות שוליים

## גלריה

Gasterosteus aculeatus (3-spined Stickleback) - Flickr - S. Rae.jpg
Gasterosteus aculeatus - 50737277588.jpg
Stickleback Gasterosteus aculeatus.jpg
ThreeSpinedandTenspinedSticklebackMales.JPG
Gasterosteus aculeatus.jpg
Three-spined Stickleback (Gasterosteus aculeatus) at the Palo Alto Junior Museum and Zoo.jpg
Gasterosteus aculeatus 1879.jpg


קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:עוקצנוניים
אהרן לוי (ראש מועצה)

הרב ד"ר **אהרן חי לוי** (ב' בטבת ה'תרצ"ח, 5 בדצמבר 1937 – כ"ח בכסלו ה'תשע"ה, 20 בדצמבר 2014) היה רב, איש חינוך, דוקטור להיסטוריה ואיש ציבור ישראלי. שימש כמנהל מחוזות במשרד הפנים וכראש המועצה המקומית הממונה במיתר.

## ביוגרפיה
נולד בירושלים לרב משה, שכיהן לפני כן כרב בקהילה היהודית הקטנה שנשארה בחברון לאחר פרעות תרפ"ט. סבו היה המקובל הרב יעקב לוי, דיין בבית דינו של הרב רפאל אנקווה ומחכמי ישיבת המקובלים בית אל. השם 'חי' נוסף לו בילדותו בשל מחלה. גדל ב, ובילדותו עברה משפחתו לבת ים, שם התמנה אביו לרב העיר. שרת בגדנ"ע ולאחר שירותו הצבאי למד בסמינר למורים מזרחי בירושלים.

ב-1960 התחתן, ועבר לגור במרכז שפירא. במהלך שנות ה-60 יצא לשליחות של כמה שנים בווסטר , דרום אפריקה. חזר לארבע שנים לארץ, במהלכן נסמך לרבנות וסיים תואר ראשון בהיסטוריה, ולאחריהן שב לדרום אפריקה לשליחות נוספת בפארל , שם כיהן כרב, שוחט, מוהל ומנהל בית הספר היהודי. בתקופה זו השלים תארים שני ושלישי בהיסטוריה באוניברסיטת קייפטאון.

בשובו ארצה החל לעבוד במשרד הפנים כממונה על מחוז יהודה ושומרון. ב-1989 החליף את יצחק לבנון כראש המועצה המקומית הממונה במיתר. בתפקיד זה כיהן עד לבחירות לרשויות המקומיות ב-1993. לאחר מכן כיהן כממונה על מחוז המרכז במשרד הפנים וכיושב ראש הוועדה המחוזית לתכנון ובנייה. ביוני 1995 נעצר יחד עם ראש עיריית אופקים מיכה הרמן בחשד לשוחד, קבלת דבר במרמה והפרת אמונים בעת שהיה ראש מועצת מיתר. על פי החשד, אישר לוי להרמן לקבל תשלומים שונים מהמועצה, בעת שהאחרון עבד בה כגזבר, וכן שהרמן שילם עבור נסיעות לחו"ל ללוי ורעייתו. תיק החקירה נסגר מחוסר ראיות בשנת 1998.

לאחר פרישתו מן השירות הציבורי החל ללמוד בכולל בבית הכנסת ישורון בירושלים.

נפטר מדום לב בשבת חנוכה, 20 בדצמבר 2014 (כ"ח בכסלו ה'תשע"ה), ונקבר בהר המנוחות. שמו הונצח במעגל תנועה במיתר, סמוך למבנה המועצה.

## ספרו
* **אוהל שרה** – חידושים ודרשות על פרשת השבוע. יצא לאור לאחר מותו על ידי בני המשפחה בהוצאה משפחתית מצומצמת.

## משפחתו
היה נשוי לשרה מירל לבית זוננפלד, נינת הרב יוסף חיים זוננפלד, והתגורר בירושלים. לזוג ארבעה בנים. לאחר פטירתה בשנת 2007 נשא את הדסה אביצור.

בנו עו"ד משה (מויש) לוי, מכהן כסגן ראש עיריית מודיעין-מכבים-רעות, מייסד מוסדות החינוך החילונים-דתיים "יחד מודיעין". הדליק יחד עם רעייתו נילי (ד"ר לביואתיקה) משואה בטקס הדלקת המשואות ביום העצמאות ה-68 לישראל, לאחר ששניהם תרמו כליה.

אחיו הצעיר  נפל בעת שירותו הצבאי.

דודו היה הרב ציון לוי, שכיהן כרבה של פנמה. בן דודו הוא ג'קי לוי.

גיסיו היו המשפיע החב"די הרב ראובן דונין, פרופסור צבי גרונר והמוזיקאי אברהם זיגמן.

## הערות שוליים

קטגוריה:בוגרי אוניברסיטת קייפטאון
קטגוריה:בוגרי בית המדרש למורים מזרחי
קטגוריה:בת ים: אישים
קטגוריה:יהודים הקבורים בהר המנוחות
קטגוריה:ירושלים: אישים
קטגוריה:מרכז שפירא: אישים
קטגוריה:משפחת זוננפלד
קטגוריה:משפחת שפיצר
קטגוריה:עובדי משרד הפנים
קטגוריה:ראשי מועצת מיתר
קטגוריה:רבנים דרום אפריקאים
קטגוריה:ישראלים שנולדו ב-1937
קטגוריה:ישראלים שנפטרו ב-2014